ཡིན་ནའང་།ལོའི་ལོ་སྟོད་སློབ་མགོ་བརྩམས་པ་དང་།བསླབ་དེབ་དག་གཞི་ནས་སྔོན་གྱི་དེར་བརྗེས་འདུག་པ་མཐོང་ཞིང་།དེ་ཡང་གསར་བ་ཞིག་མ་ཡིན་པར་སྔོན་གྱི་ཤད་ཚེག་འཇོག་ཚུལ་ཀྱང་ནོར་བ་དེ་རང་རེད།འདིར་བློ་ཕམ་ཆེན་པོས་བརྗོད་འདོད་པ་ནི།མཚོ་ལྷོའི་བསླབ་དེབ་རྣམས་ཚོད་ལྟའི་ཚུལ་དུ་བཀོལ་པའི་ལོ་འདི་དག་ལ།དགེ་རྒན་མང་བོ་ཞིག་གིས་རང་གིས་འདི་དག་ཁྲིད་དཀའ་བའི་གནས་ཚུལ་དངོས་གསང་ནས།ནམ་རྒྱུན་སློབ་མའི་ཚད་གཞི་དང་མི་འཐུན།མི་འཚམ་ཞེས་པ་པུར་མང་དུ་བཤད་པ་དེས་ཀྱང་བསླབ་གཞི་འདི་དག་སྦྱོང་བཀོལ་མཚམས་འཇོག་པའི་རྒྱུ་རྐྱེན་བྱས་ཡོད་ངེས་སྙམ་ལ།དེ་དག་གིས་ལོ་རྒྱུས་ཀྱི་འགན་ཡང་འཁུར་དགོས་པར་འདོད་དོ།།ཡིན་ནའང་།དགེ་རྒན་ཆེས་མང་བོ་ཞིག་གིས་བསླབ་དེབ་འདིར་ལེགས་ཆ་མང་ལ་སློབ་མར་འཚམ་ཚུལ་གྱི་སྐད་ཆ་བདེན་ལུགས་ཅན་མང་དུ་བཤད་པ་རྣམས་ཅིས་ཀྱང་བརྗེད་མི་འོས།དེ་བས་ཆེད་དུ་ཡི་གེ་འདི་བྲིས་ནས་མཚོ་ལྷོའི་བསླབ་དེབ་རྣམས་སླར་ཡང་དགོལ་བའི་རེ་སྐུལ་སྙིང་ནས་ཞུ་བ་ཡིན་ལ།གསར་སྐྱེས་མེ་ཏོག་འདྲ་བའི་སློབ་མ་འདི་ཚོ་ཅིས་ཀྱང་བསམ་བློ་གཏོང་རོགས་ཞུ་ཞིང་།འདི་ལ་འབྲེལ་ཡོད་སྡེ་ཁག་གི་མི་སྣ་དང་།ཁྱིམ་བདགདགེ་རྒན།སློབ་མ།མདོར་ན་སྤྱི་ཚོགས་ཡོངས་ཀྱིས་དོ་སྣང་དང་།འོས་འགན་ལེན་པའི་ཞེ་རེ་དང་།རང་གིས་སྐད་ཆ་འདིའི་འབྲས་བུ་གང་འབྱུང་ལ་འགན་འཁུར་བའི་བསམ་པ་དང་བཅས་བྲིས་པ་ཡིན།